
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1946 

2 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαγραφή οφειλών από τίμημα εργατικών κατοικιών ή 
αγορασμένων διαμερισμάτων δικαιούχων του Ο. Ε. 

Κ., που κατοικούν σε περιοχές Νομών που χαρακτη¬ 
ρίσθηκαν από 1.1.2007 ή θα χαρακτηρισθούν πυρό¬ 
πληκτες και καθορισμός δικαιολογητικών. 1 

Έγκριση του προγράμματος κυνηγίου της Ελεγχόμενης 
Κυνηγετικής Περιοχής (Ε.Κ.Π.) Παρνασσίδας. 2 


ΑΠΟΦΑΣΕΙ Σ 

Αριθμ. 50445 (1) 


Διαγραφή οφειλών από τίμημα εργατικών κατοικιών ή 
αγορασμένων διαμερισμάτων δικαιούχων του Ο. Ε. 
Κ., που κατοικούν σε περιοχές Νομών που χαρακτη¬ 
ρίσθηκαν από 1.1. 2007 ή θα χαρακτηρισθούν πυρό¬ 
πληκτες και καθορισμός δικαιολογητικών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π. δ/τος 63/2005 (Φ.Ε.Κ 98/Α’) 
«Κωδικοποίηση της νομοθεσίας για την Κυβέρνηση και 
Κυβερνητικά Όργανα». 

2. Τις διατάξεις του π. δ/τος 368/1989 (Φ.Ε.Κ. 163/Α’) 
«Οργανισμός του Υπουργείου Εργασίας», όπως τροπο¬ 
ποιήθηκαν και ισχύουν σήμερα. 

3. Την υπ’ αριθμ. Υ1/10.3.2004 απόφαση του Πρωθυ¬ 
πουργού (Φ.Ε.Κ. 513/Β’), «Μεταβολή τίτλων Υπουργείων 
και καθορισμός της σειράς τάξης των Υπουργείων». 

4. Τις διατάξεις του ν. δ/τος 2963/1954 (Φ.Ε.Κ. 195/Α’) 
«Περί ιδρύσεως Αυτονόμου Οργανισμού Εργατικής Κα¬ 
τοικίας». 

5. Τις διατάξεις του Κανονισμού (Φ.Ε.Κ. 661/Β'/1971) 
«Περί προϋποθέσεων παροχής κατοικίας και δανείων 
υπό του Ο.Ε.Κ.». 

6. Τις διατάξεις της παρ. 1 του άρθρου 14 του 
ν. 2819/2000 «Ίδρυση εταιρίας «Ολυμπιακό Χωριό 2004 
Α.Ε.» προστασία Ολυμπιακών Συμβόλων και Σημάτων 
και άλλες διατάξεις» (ΦΕΚ 84/Α). 


7. Τις διατάξεις της παρ. 7 του άρθρου 20 του 
ν. 2874/2000 «Προώθηση της απασχόλησης και άλλες 
διατάξεις» (Φ.Ε.Κ. 286/Α’). 

8. Τις διατάξεις του άρθρου 29Α του ν. 1558/1985 (Φ.Ε.Κ. 
137/Α’) που προστέθηκαν με το άρθρο 27 του ν. 2081/1992 
(Φ.Ε.Κ. 154/Α’), την παράγραφο 2 του άρθρου 1 του 
ν. 2469/1997 (Φ.Ε.Κ. 38/Α’) και το γεγονός ότι από τις 
διατάξεις της απόφασης αυτής δεν προκαλείται δαπάνη 
σε βάρος του προϋπολογισμού του Ο.Ε.Κ. 

9. Το υπ’ αριθμ. 34726/7317/28.8.2007 έγγραφο του 
Ο.Ε.Κ. με το οποίο μας υπέβαλε απόσπασμα πρακτικού 
της υπ’ αριθμ. 32/27.8.2007 συνεδριάσεως του Διοικητι¬ 
κού του Συμβουλίου, αποφασίζουμε: 

1. Διαγράφονται οι οφειλόμενες δόσεις δικαιούχων 
του Ο. Ε. Κ. που κατοικούν σε περιοχές Νομών που 
χαρακτηρίσθηκαν από 1.1.2007 ή θα χαρακτηρισθούν 
πυρόπληκτες κατά τις κείμενες διατάξεις και η κατοικία 
τους επλήγη από πυρκαγιά του 2007, που οφείλονται 
για το μετά την πυρκαγιά χρονικό διάστημα, από τίμημα 
εργατικών κατοικιών ή αγορασμένων διαμερισμάτων, 
εφόσον οι κατοικίες κατέρρευσαν ή κρίθηκαν οριστικά 
κατεδαφιστέες από τις αρμόδιες Επιτροπές Υ.ΠΕ.ΧΩ.Δ.Ε. 
και στη συνέχεια κατεδαφίστηκαν. 

Για τη διαγραφή των οφειλόμενων δόσεων, απαιτείται 
ως προϋπόθεση να έχουν εξοφληθεί όλες οι μέχρι την 
ημερομηνία της πυρκαγιάς ληξιπρόθεσμες οφειλές και 
οι δικαιούχοι θα πρέπει να υποβάλλουν αίτηση στον 
Ο.Ε.Κ. , από τη δημοσίευση της παρούσης και μέχρι 
31.12.2008, μαζί με τα παρακάτω δικαιολογητικά: 

(α) Απόδειξη εξόφλησης τυχόν ληξιπρόθεσμων οφει¬ 
λών που υπήρχαν μέχρι την ημερομηνία της πυρκαγι¬ 
άς. 

(β) Πρωτόκολλο αυτοψίας επικίνδυνα ετοιμόρροπου 
κτίσματος της αρμόδιας Επιτροπής, σύμφωνα με την 
οποία η κατοικία χαρακτηρίζεται ότι είναι ετοιμόρροπη 
λόγω ζημιών και πρέπει να κατεδαφιστεί. 

(γ) Βεβαίωση κατεδάφισης κτίσματος της Τεχνικής 
Υπηρεσίας της αρμόδιας Νομαρχίας εφόσον υπάρχει. 

(δ) Αντίγραφο του παραχωρητηρίου της κατοικίας ή 
του διαμερίσματος. 

2. Μετά τον έλεγχο των ανωτέρω δικαιολογητικών από 
τον Ο. Ε. Κ. και τη διενέργεια αυτοψίας από τις Τεχνικές 
Υπηρεσίες του Οργανισμού για τη διαπίστωση της κα¬ 
τεδάφισης της κατοικίας, θα εγκρίνεται η διαγραφή. 

3. Μετά τη διαγραφή των οφειλών, σύμφωνα με τα 
ανωτέρω, θα ακολουθεί η διαδικασία εξάλειψης της 
υποθήκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 1866 (2) 

Έγκριση του προγράμματος κυνηγίου της Ελεγχόμε¬ 
νης Κυνηγετικής Περιοχής (Ε.Κ.Π.) Παρνασσίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 253 και 254 του ν.δ. 86/1969 
“Περί Δασικού Κώδικα”, όπως έχουν αντικατασταθεί και 
συμπληρωθεί με τα άρθρα 3 και 4 του ν. 177/1975, 

2. Τ ις διατάξεις του π. δ. 453/1977 «Περί των Ελεγχομέ- 
νων Κυνηγετικών Περιοχών και των όρων και προϋποθέ¬ 
σεων ασκήσεως Θήρας εν αυταίς», ιδίως το άρθρο 3. 

3. Τις διατάξεις του άρθρου 2 του ν. 3170/2003 “Περί 
Ζώων συντροφιάς κλπ”, 

4. Τις διατάξεις της υπ’ αριθμ. 105056/2854/10.6.2004 
απόφασης Υφυπ. Αγρ. Ανάπτ. και Τροφίμων Όροι και 
προϋποθέσεις καθορισμού χώρων εκγύμνασης καθώς 
και διεξαγωγής αγώνων κυνηγετικών ικανοτήτων σκύ¬ 
λων δεικτών, στις Ελεγχόμ. Κυνηγ. Περιοχές (Ε.Κ.Π.)”, 

5. Την υπ’ αριθμ. 260/21.2.1995 απόφαση του Περιφερ. 
Δ/ντή Ν. Φωκίδας (ΦΕΚ 168 τ. Β"/10.3.1995), “Περί Χαρα¬ 
κτηρισμού και Ίδρυσης της Ελεγχόμενης Κυνηγετικής 
Περιοχής Παρνασσίδας”, 

6. Τις διατάξεις του ν. 2503/1997 “Οργάνωση των Πε¬ 
ριφερειών κλπ”, 

7. Την υπ’ αριθμ. 2594/31.5.2007 απόφαση του Γεν. 
Γραμματέα της Περιφ. Στερ. Ελλάδας “Περί μεταβίβα¬ 
σης αρμοδιοτήτων στους Προϊσταμένους των Δασικών 
Υπηρεσιών της Περιφ. Στερ. Ελλάδας”, 

8. Την υπ’ αριθμ. 3724/12.9.2007 αναφορά του Δασαρ¬ 
χείου Αμφισσας, με την οποία υποβάλλει για έγκριση 
το πρόγραμμα κυνηγίου της Ελεγχόμενης Κυνηγετικής 
Περιοχής Παρνασσίδας, για την Κυνηγετική Περίοδο 
2007. 2008, αποφασίζουμε: 

Εγκρίνουμε το Πρόγραμμα Κυνηγίου της Ελεγχόμε¬ 
νης Κυνηγετικής Περιοχής (ΕΚΠ) Παρνασσίδας, για την 
Κυνηγετική Περίοδο 2007-2008, όπως αυτό συντάχθηκε 
από το Δασαρχείο Αμφισσας και το οποίο, μετά τις 
αναγκαίες διορθώσεις από μας, έχει όπως παρακάτω: 

«ΠΡΟΓΡΑΜΜΑ ΚΥΝΗΓΙΟΥ 
ΕΛΕΓΧΟΜΕΝΗΣ ΚΥΝΗΓΕΤΙΚΗΣ ΠΕΡΙΟΧΗΣ 
ΠΑΡΝΑΣΣΙΔΑΣ 

ΓΙΑ ΤΗΝ ΚΥΝΗΓ. ΠΕΡΙΟΔΟ 2007-2008 


Άρθρο Ιο 

ΑΠΟΚΤΗΣΗ ΔΙΚΑΙΩΜΑΤΟΣ ΚΥΝΗΓΙΟΥ 

1.1. Για να αποκτήσει κάποιος δικαίωμα κυνηγίου στην 
Ελεγχόμενη Κυνηγετική Περιοχή (ΕΚΠ) Παρνασσίδας, 
απαιτούνται: 


α. Κατοχή κοινής άδειας κυνηγίου που να ισχύει για 
την περιφέρεια του Νομού Φωκίδας (Τοπική, Περιφε¬ 
ρειακή ή Γ ενική) και 

β. Ειδική άδεια για το κυνήγι στην ΕΚΠ Παρνασσί¬ 
δας. 

Αρθρο 2ο 

ΔΙΑΔΙΚΑΣΙΑ ΕΚΔΟΣΗΣ ΕΙΔΙΚΗΣ ΑΔΕΙΑΣ 

2. 1. Για να αποκτήσει ο κυνηγός την ειδική άδεια 
κυνηγίου, πρέπει να υποβάλλει στο Δασαρχείο Άμφισ¬ 
σας - Γ ραφείο Θήρας (Γ κούρα 5, 331 00 Αμφισσα, τηλ. 
22650-79092, ΡΑΧ 22650-22650), τα παρακάτω δικαιο- 
λογητικά: 

α. Αίτηση στην οποία θα αναγράφεται το Ονοματε¬ 
πώνυμο, Όνομα Πατρός, Διεύθυνση κατοικίας, Αριθμός 
Αστυνομικής Ταυτότητας, Αριθμός άδειας κυνηγίου, με 
τον χαρακτηρισμό της σε Τοπική-Περιφερειακή-Γενική, 
η Δασική Αρχή από την οποία πήρε την άδεια κυνηγίου, 
τα θηράματα για τα οποία ενδιαφέρεται, προαιρετικά 
η περιοχή ή ο τομέας της ΕΚΠ, για τον οποίο ενδιαφέ- 
ρεται και οι συγκεκριμένες πρώτες μέρες που επιθυμεί 
να κυνηγήσει, οι οποίες, κατά την έκδοση της άδειας, 
θα πρέπει να είναι υποχρεωτικά για συνεχόμενο κυνήγι 
δύο (2) ή τριών (3) ημερών. 

β. Κοινή άδεια κυνηγίου, θεωρημένη για την τρέχουσα 
κυνηγετική περίοδο ή θεωρημένο φωτοαντίγραφο αυ¬ 
τής, στην οποία θα φαίνονται όλα τα στοιχεία. 

γ. Απόδειξη καταβολής του, αντίστοιχου για κάθε 
περίπτωση, χρηματικού τέλους, που ορίζεται στο 3ο 
άρθρο, για την έκδοση της ειδικής άδειας. 

2.2. Η έκδοση των ειδικών αδειών, και η καταχώρηση 
των ημερομηνιών κυνηγίου, για την κυνηγετική περίοδο 
2007-2008, θα αρχίσει επτά (7) μέρες πριν την έναρξη 
του κυνηγίου στην ΕΚΠ. 

2.3. Γ ια την έκδοση της ειδικής άδειας και τον καθο¬ 
ρισμό των ημερών κυνηγίου, θα πρέπει ο κυνηγός να 
προσκομίσει (ο ίδιος ή άλλο γνωστό του πρόσωπο) 
στο Γραφείο Θήρας στο Δασαρχείο Αμφισσας ή να 
αποστείλει με ΡΑΧ στο Δασαρχείο Αμφισσας - Γρα¬ 
φείο Θήρας, τα δικαιολογητικά του άρθρου 2.1. (α και β) 
(αίτηση, άδεια κυνηγίου ή θεωρημένο φωτοαντίγραφο 
αυτής, απόδειξη ΕΛΤΑ περί αποστολής επιταγής κλπ) 
και να καταβάλλει ή να αποστείλει, με ταχυδρομική 
αποκλειστικά επιταγή, στο όνομα της υπαλλήλου κας 
Μαρίας Χρηστάκη, τα τέλη έκδοσης της ειδικής άδειας 
με ΦΠΑ (ακριβές ποσό). 

2.4. Τηλεφωνικά αιτήματα για τον καθορισμό των 
ημερών κυνηγίου και της σειράς προτεραιότητας, από 
κυνηγούς που κατοικούν εκτός του Νομού Φωκίδας, θα 
γίνονται δεκτά, μόνον εφόσον υπάρχει σχετική δυνα¬ 
τότητα (ελεύθερη θέση στον τομέα κλπ), ύστερα από 
συνεννόηση με τον Επόπτη της ΕΚΠ Νικόλαο Μάνιο ή 
τους βοηθούς Επόπτες Κοσμά Ιωάννου και Χρυσαφάκη 
Αναγνωστάκο. 

Αρθρο 3ο 

ΔΙΑΚΡΙΣΕΙΣ ΚΑΙ ΤΕΛΗ ΕΚΔΟΣΗΣ ΕΙΔΙΚΩΝ ΑΔΕΙΩΝ 

3.1. Η ειδική άδεια, κατά την έκδοσή της, ισχύει για 
πέντε (5) ημέρες εισόδου στην ΕΚΠ, η δε αξία της για 
κάθε κατηγορία κυνηγών, είναι: 

α. Για κυνηγούς, κατοίκους των χωριών που η διοικητι¬ 
κή περιφέρειά τους βρίσκεται ολικά ή μερικά μέσα στα 
όρια της ΕΚΠ, 1,70 € για κάθε είσοδο (ημέρα κυνηγίου), 

ήτοι 8,50 € για πέντε (5) εισόδους (10,12 € με ΦΠΑ). 
Χρώμα ειδικής άδειας “ΛΕΥΚΟ”. 

Για τους πιο πάνω κυνηγούς, δίνεται η δυνατότητα, 
εφ’όσον το επιθυμούν, να βγάλουν ειδική άδεια απεριο¬ 
ρίστων εισόδων (ημερών κυνηγίου), έναντι ποσού 17,00 
€ (20,23 € με ΦΠΑ). Χρώμα ειδικής άδειας “ΛΕΥΚΟ” με 
ειδική σήμανση. 

β. Για κυνηγούς, κατοίκους άλλων περιοχών του Νο¬ 
μού Φωκίδας, 2,54 € για κάθε είσοδο, ήτοι 12,70 € (15,11€ 
με ΦΠΑ) για πέντε (5) εισόδους. Χρώμα ειδικής άδειας 
"ΠΡΑΣΙΝΟ”. 

γ. Για τους υπόλοιπους'Ελληνες υπηκόους, τους υπη¬ 
κόους κρατών της Ευρωπαϊκής Ένωσης, τους υπηκόους 
άλλων κρατών που διαμένουν στη Χώρα μας πέραν της 
Ιδετίας και τους διπλωματικούς υπαλλήλους, 3,82 € για 
κάθε είσοδο, ήτοι 19,10 € για πέντε (5) εισόδους (22,73 
€ με ΦΠΑ). Χρώμα ειδικής άδειας “ΚΙΤΡΙΝΟ”. 

δ. Για υπηκόους ξένων κρατών, εκτός Ευρωπαϊκής 
Ένωσης, που έρχονται στη Χώρα μας για να κυνηγήσουν, 
23,73 € για κάθε είσοδο ήτοι 118,65 € για πέντε (5) εισό¬ 
δους (141,19 € με ΦΠΑ). Χρώμα ειδικής άδειας “ΡΟΖ”. 

3.2. Η επιβάρυνση των τιμών ως ανωτέρω λόγω Φ.Π.Α. 
είναι 19%. 

3.3α. Γ ια την έκδοση της ειδικής άδειας ντόπιου κυ¬ 
νηγού απαραίτητη είναι η βεβαίωση του Δημάρχου του 
οικείου Δήμου στην οποία να αναφέρεται ότι ο κυνηγός 
είναι εγγεγραμμένος στα δημοτολόγια του Δήμου και 
κατοικεί τουλάχιστον για πέντε (5) συνεχόμενους μήνες, 
σε μία από τις 12 πρώην Κοινότητες που περιλαμβά¬ 
νονται μέσα στα όρια της ΕΚΠ. Επί πλέον απαραίτητη 
προϋπόθεση είναι η κοινή άδεια κυνηγίου να έχει εκ- 
δοθεί από το Δασονομείο Γραβιάς (απ’ ευθείας ή μέσω 
του Κυνηγετικού Συλλόγου) 

Οι ντόπιοι κυνηγοί, έχουν ειδική μεταχείριση τόσο 
στην έκδοση της ειδικής άδειας (μειωμένα τέλη), όσο και 
στην κοστολόγηση των θηραμάτων που θα θηρεύσουν 
(μειωμένο τίμημα). 

3.3β. Ομοίως για την έκδοση ειδικής αδείας κατοίκων 
άλλων περιοχών του Νομού Φωκίδας απαραίτητη είναι 
η κοινή Κυνηγετική άδεια να έχει εκδοθεί από Δασική 
αρχή του Νομού Φωκίδας (απ’ ευθείας ή μέσω του το¬ 
πικού Κυνηγετικού Συλλόγου). 

3.4. Οι κυνηγοί που προέρχονται από Χώρες-μέλη της 
Ε.Ε., εξισώνονται με τους υπόλοιπους'Ελληνες κυνηγούς, 
τόσο στο τίμημα εισόδου, όσο και στην αξία των θηρα¬ 
μάτων που θα θηρεύσουν. 

3.5. Οι κυνηγοί των παραπάνω παραγράφων 3.1.γ. και 
3.1.δ., υπήκοοι ξένων κρατών, πλην της ειδικής άδει¬ 
ας, χρειάζονται και Γ ενική άδεια κυνηγίου, που, αν δεν 
έχουν, μπορεί να τους εκδοθεί από το Δασαρχείο Αμ¬ 
φισσας, με την καταβολή των τελών που καθορίζονται 
με απόφαση του Υπουργείου Γεωργίας. 

3.6. Οι κυνηγοί έχουν τη δυνατότητα, μετά την εξά¬ 
ντληση της πρώτης αδείας τους, να δηλώσουν άλλες 
πέντε (5) ημέρες κυνηγίου εφ όσον υπάρχει τέτοια δυ¬ 
νατότητα από την ΕΚΠ, καταβάλλοντας το αντίστοιχο 
τίμημα, οι οποίες καταχωρούνται σε νέα ειδική άδεια. 
Πάντως, όλες οι μέρες που θα δηλωθούν για κάθε ει¬ 
δική άδεια, θα πρέπει να περιλαμβάνονται σε χρονικό 
διάστημα τριάντα (30) το πολύ ημερών, από την πρώτη 
ημέρα κυνηγίου. 

Μετά το πέρας των 30 ημερών η ειδική άδεια θεω¬ 
ρείται άκυρη και δεν ισχύει, εκτός αν η καθυστέρηση 
οφείλεται σε υπαιτιότητα της Υπηρεσίας. 


Η ειδική άδεια απεριορίστων εισόδων των ντόπιων 
κυνηγών, μετά τις πρώτες πέντε (5) ημέρες κυνηγίου, 
ισχύει κατά κύριο λόγο για το Δημοτικό Διαμέρισμα 
στο οποίο διαμένουν και με τους περιορισμούς του 
άρθρου 3.9. 

3.7. Όπως προαναφέρθηκε στην περίπτωση 2.1.α., οι 
πρώτες ημέρες κυνηγίου, αφ’ ενός θα είναι συνεχόμενες 
τρεις (3) ή δύο (2) ημέρες και αφ’ ετέρου θα δηλώνονται 
με την αίτηση του κυνηγού και θα αναγράφονται στην 
εκδιδομένη άδεια. 

Οι υπόλοιπες έως τις πέντε (5) ημέρες της αδείας που 
επίσης θα είναι συνεχόμενες, καλό θα είναι να προκα¬ 
θορίζονται ακριβώς. Είναι όμως δυνατόν να καθορίζο¬ 
νται και τηλεφωνικώς μια όμως τουλάχιστον εβδομάδα 
νωρίτερα από την ημέρα κυνηγίου, από τον Επόπτη ή 
τους βοηθούς του. 

Αλλαγή αυτών των ημερών για εξαιρετικό λόγο επι¬ 
τρέπεται μόνον εφ’ όσον υπάρχει δυνατότητα και εφ’ 
όσον καθοριστεί τουλάχιστον μία εβδομάδα ενωρίτε- 
ρα. 

Επί πλέον ημέρες (δεύτερη άδεια) που τυχόν θα εγκρι- 
θούν, με τους περιορισμούς και τις διευκρινίσεις των 
περιπτώσεων 2.4 και 3.9, προς διευκόλυνση της ΕΚΠ 
αλλά και των ιδίων των κυνηγών, καλό θα είναι να προ¬ 
καθορίζονται επακριβώς. Αν αυτό είναι αδύνατο, αυτές 
θα καθορίζονται με επικοινωνία (τηλέφωνο ή ίαχ) με τον 
επόπτη, αλλά μία εβδομάδα ενωρίτερα. 

3.8. Γ ια την έκδοση δεύτερης ειδικής αδείας απαιτείται 
νέα αίτηση συνοδευομένη με την αρχική ειδική άδεια, 
που θα προσκομίζει ο κυνηγός ή θα αποστέλλει με ΡΑΧ, 
καθώς και καταβολή του καθορισμένου τιμήματος. 

3.9. Κατά την έκδοση των ειδικών αδειών και την κα- 
ταχώρηση της μέρας κυνηγίου στην ΕΚΠ, λαμβάνεται 
υπόψη α) ο αριθμός εισόδων του κυνηγού (με προτί¬ 
μηση αυτών που έχουν πραγματοποιήσει λιγότερες 
εισόδους), β) η μέρα κυνηγίου (με προτίμηση αυτών 
που έχουν κυνηγήσει λιγότερα Σαββατοκύριακα) και 
γ) ο προτιμώμενος τομέας (με αποτροπή κυνηγίου της 
αυτής ομάδας, στον ίδιο τομέα, για περισσότερες από 
τρεις (3) κυνηγετικές μέρες, προκειμένου για τριχωτά 
θηράματα). Τα ίδια κριτήρια καθώς και η υπερθήρευση 
μιας περιοχής, καθορίζουν τη θέση κυνηγίου, που μπορεί 
να είναι διαφορετική από την επιθυμητή. 

3.10. Η σειρά προτεραιότητας αφορά ολόκληρη την 
ΕΚΠ και όχι κάθε τομέα χωριστά. 

3.11. Ο κυνηγός που τήρησε τη διαδικασία του παρα¬ 
πάνω άρθρου, αποκτάει δικαίωμα κυνηγίου στην ΕΚΠ 
Παρνασσίδας, παίρνει σειρά προτεραιότητας και η αίτη¬ 
σή του καταχωρείται σε ειδικό βιβλίο του Δασαρχείου 
Άμφισσας. 

Αρθρο 4ο 

ΟΡΓΑΝΩΣΗ ΤΟΥ ΚΥΝΗΓΙΟΥ 

4.1. Γ ια την καλύτερη οργάνωση και λειτουργικότητα, 
η ΕΚΠ Παρνασσίδας χωρίζεται σε 36 τομείς, οι οποίοι, 
σε γενικές γραμμές, παρουσιάζουν και διαφορετικό κυ¬ 
νηγετικό ενδιαφέρον. 

4.2. Για την προστασία των χώρων αναπαραγωγής 
του θηράματος, για την συνεχή αύξησή του και εμπλου¬ 
τισμό της ΕΚΠ, απαγορεύεται το κυνήγι, στους τομείς 
Α1, Β1, Δ4 και Δ5, οι οποίοι θα λειτουργούν ως κατα¬ 
φύγια θηραμάτων. Ειδικά στους τομείς Δ4 και Δ5, για 
λόγους ακτινοβόλησης των θηραμάτων αγριόχοιρου ή 

ζαρκαδιού, προς την υπόλοιπη ΕΚΠ, είναι δυνατόν να 
επιτρέπεται το κυνήγι αυτών των θηραμάτων για μία 
(1) ημέρα ανά Ιδθήμερο στον καθένα, με απόφαση του 
επόπτη που θα αποκλείει πολλαπλή είσοδο σ'αυτούς 
των ιδίων κυνηγών. Επίσης, απαγορεύεται το κυνήγι 
στα όρια της ΕΚΠ και σε ζώνη πλάτους 200 μέτρων 
μέσα απ’ αυτά. 

4.3. Το κυνήγι μπορεί να διεξάγεται από ομάδες κυ¬ 
νηγών. Κάθε ομάδα κυνηγών μπορεί να περιλαμβάνει 
μέχρι έξι (6) άτομα, με εξαίρεση το κυνήγι του αγριό¬ 
χοιρου, του ζαρκαδιού και του ελαφιού, που οι ομάδες 
επιβάλλεται να περιλαμβάνουν από πέντε (5) μέχρι δέκα 
(10) άτομα. 

4.4. Για την ομαλή και ασφαλή διεξαγωγή του κυνηγίου 
αγριόχοιρου, ζαρκαδιού, και ελαφιού, οι υπεύθυνοι της 
ΕΚΠ, μπορούν να συγκροτούν σε ομάδες τους μεμο¬ 
νωμένους κυνηγούς (ντόπιους ή μη) ή να εντάσσουν 
μεμονωμένους κυνηγούς σε άλλη ομάδα, εφ’ όσον γί¬ 
νονται δεκτοί. 

4.5. Οι ομάδες κυνηγών, για το κυνήγι αγριόχοιρου 
και ζαρκαδιού, συγκροτούνται σε έντυπη κατάσταση 
(δίδεται από τα όργανα της ΕΚΠ), από κυνηγό που ανα¬ 
λαμβάνει ως ομαδάρχης. Η κατάσταση υπογράφεται απ’ 
αυτόν, θεωρείται από τον Επόπτη ή τους βοηθούς του 
και παραδίδεται στον αρμόδιο δασοφύλακα ή φύλακα 
της ΕΚΠ, μαζί με τις άδειες, το πρωί της μέρας του 
κυνηγίου. Γ ια την αναγραφή και άλλων κυνηγών στην 
κατάσταση και μέχρι δέκα (10), απαιτείται η προσκόμιση 
της κατάστασης στα παραπάνω υπεύθυνα όργανα της 
ΕΚΠ (Επόπτη ή βοηθό επόπτη). 

4.6. Απαγορεύεται η απομάκρυνση κυνηγών από την 
ομάδα, κατά τη διάρκεια του κυνηγίου. 

4.7. Οι βοηθοί κυνηγίου χωρίς όπλο, πρέπει να έχουν 
εφοδιαστεί και αυτοί με ειδική άδεια κυνηγίου. Παρα¬ 
τηρητές κυνηγίου (φωτογράφοι κ. λ. π.), δεν χρειάζεται 
να εφοδιαστούν με ειδική άδεια αλλά παραμένουν κο¬ 
ντά στο φύλακα του τομέα και δεν συμμετέχουν, καθ’ 
οιονδήποτε τρόπο, στο κυνήγι. 

4.8. Ο αριθμός των κυνηγών, για κάθε μέρα κυνηγίου, 
ο τόπος κυνηγίου, ο αριθμός των ομάδων κατά τομέα 
και άλλες λεπτομέρειες, καθορίζονται από τον Επόπτη 
της ΕΚΠ ή, σε περίπτωση απουσίας του, από τον υπεύ¬ 
θυνο βοηθό του. 

4.9. Ο κυνηγός ή η ομάδα κυνηγών, κατά τη διάρκεια 
του κυνηγίου, πρέπει απαραίτητα να εποπτεύεται από 
όργανο της ΕΚΠ. Κάθε δασοφύλακας, φύλακας ή οδηγός 
κυνηγών, με διακριτικότητα και χωρίς να δυσχεραίνει 
το κυνήγι, θα συνοδεύει αριθμό κυνηγών τόσων, ώστε 
να είναι ευχερής ο έλεγχος. 

Άρθρο 5ο 

ΜΕΣΑ ΚΥΝΗΓΙΟΥ (ΟΠΛΑ-ΣΚΥΛΙΑ) 

5.1. Ο κυνηγός έχει δικαίωμα να φέρει μαζί του ένα 
κυνηγετικό όπλο (μονόκαννο, δίκαννο). Χρήση επαναλη¬ 
πτικού όπλου (καραμπίνας) επιτρέπεται, εφόσον μπορεί 
να δεχτεί γέμισμα με τρία (3), το πολύ, φυσίγγια. Για όλα 
τα όπλα πρέπει να υπάρχουν άδειες κατοχής αυτών. 

5.2. Για το κυνήγι του ζαρκαδιού και του ελαφιού, 
χρησιμοποιούνται αποκλειστικά και μόνο μονόβολα φυ¬ 
σίγγια. Τα εννεάβολλα ή οποιαδήποτε άλλα φυσίγγια, 
απαγορεύονται. 

5.3. Κατά τις ημέρες και στους τομείς όπου επιτρέπε¬ 
ται το κυνήγι μόνο των πτερωτών θηραμάτων, απαγο¬ 
ρεύεται η χρήση φυσιγγίων κάτω του Νο 3. 


5.4. Βοηθητικά μέσα όπως ασύρματοι, διόπτρες, μι¬ 
μητές φωνών κλπ απαγορεύονται παντελώς. Κινητά 
τηλέφωνα και κάθε είδους οχήματα απαγορεύεται να 
χρησιμοποιούνται ως βοηθητικά μέσα κυνηγίου. 

5.5. Ο μεμονωμένος κυνηγός μπορεί να χρησιμοποιήσει 
μέχρι δύο υγιή σκυλιά, τα οποία θα υπακούουν απόλυτα 
στο πρόσταγμά του. Ομάδα με τρεις (3) κυνηγούς, μπο¬ 
ρεί να χρησιμοποιήσει μέχρι τρία (3) σκυλιά. 

5.6. Ομάδα μεγαλύτερη των τριών (3) κυνηγών, μπορεί 
να χρησιμοποιήσει τόσα σκυλιά, όσα είναι και τα άτομα 
της ομάδας, σε καμία όμως περίπτωση, περισσότερα 
από πέντε (5) σκυλιά. 

5.7. Οι ιδιοκτήτες των κυνηγετικών σκύλων που εισέρ¬ 
χονται στην ΕΚΠ πρέπει να είναι εφοδιασμένοι, με το 
βιβλιάριο υγείας του σκύλου όπως προβλέπεται από 
το άρθρο 2 του ν. 3170/2003 Περί “Ζώων συντροφιάς, 
αδέσποτα ζώα και άλλες διατάξεις”. 

Αρθρο 6ο 

ΔΙΕΞΑΓΩΓΗ ΤΟΥ ΚΥΝΗΓΙΟΥ 

6.1. Ο κυνηγός, παίρνοντας την ειδική άδεια από το 
Δασαρχείο Αμφισσας, ενημερώνεται από τους υπεύθυ¬ 
νους της ΕΚΠ για τον τόπο και τον τομέα στον οποίο 
θα κυνηγήσει, τον τόπο εκκίνησης (συγκέντρωσης), την 
ημερομηνία, την ώρα, την είσοδο και την έξοδο από τον 
τομέα καθώς και για κάθε άλλη λεπτομέρεια, σχετική 
με το κυνήγι. 

6.2. Οι κυνηγοί παρουσιάζονται, κατά την αναγραφό¬ 
μενη στην ειδική άδεια ημέρα και ώρα, στον αρμόδιο 
δασοφύλακα ή φύλακα της ΕΚΠ, ο οποίος θα φροντί¬ 
σει για να οδηγηθούν στον τομέα και στην ειδικότερη 
περιοχή που έχει καθοριστεί να κυνηγήσουν. Ο χώρος 
εκκίνησης (συγκέντρωσης), ή άλλος ασφαλής μη εμπο- 
δίζων το κυνήγι πλησιέστερος χώρος, καθοριζόμενος 
από τα όργανα της ΕΚΠ, αποτελεί και χώρο στάθμευ¬ 
σης των οχημάτων των κυνηγών, απαγορευομένης της 
μετακίνησης με αυτοκίνητο, μέσα στον τομέα, κατά τη 
διάρκεια του κυνηγίου. 

6.3. Η αλλαγή του τομέα ή της ειδικότερης περιοχής 
κυνηγίου που έχει καθοριστεί, απαγορεύεται να γίνει 
από τους κυνηγούς, χωρίς την έγκριση των οργάνων 
της ΕΚΠ. Κάθε τυχόν αλλαγή, θα γίνεται ενωρίς το πρωί, 
πριν την έναρξη του κυνηγίου. 

6.4. Ο κυνηγός, παρουσιαζόμενος στον τόπο εκκίνησης, 
παραδίδει στον αρμόδιο δασοφύλακα ή φύλακα της ΕΚΠ 
την κοινή και την ειδική άδεια κυνηγίου, για έλεγχο. Η 
ειδική άδεια του παραδίδεται, μετά τον έλεγχο και τη 
φέρει μαζί του κατά τη διάρκεια του κυνηγίου, ενώ η 
κοινή άδεια κρατείται από το όργανο και παραλαμβά- 
νεται αυτοπροσώπως από τον κυνηγό, μετά τη λήξη του 
κυνηγίου. Σε κυνηγούς που δεν θα έχουν μαζί τους και 
τις δύο άδειες, δεν θα επιτρέπεται να κυνηγήσουν. 

6.5. Κυνηγός που δεν θα παρουσιαστεί για κυνήγι τη 
μέρα που του έχει οριστεί, δεν δικαιούται να χρησιμο¬ 
ποιήσει την άδεια αυτής της μέρας, για άλλη είσοδο 
που θα ζητήσει, εκτός αν το συμβάν οφείλεται σε υπαι¬ 
τιότητα της Υπηρεσίας ή σε κακές καιρικές συνθήκες, 
πράγμα που βεβαιώνεται από τα όργανα της ΕΚΠ. 

6.6. Όλοι οι κυνηγοί πρέπει να γνωρίζουν τις διατάξεις 
του προγράμματος κυνηγίου της ΕΚΠ Παρνασσίδας και 
τα θηράματα της περιοχής, υποχρεούνται δε να κυνηγή¬ 
σουν, κατ’αρχήν, μόνον τα θηράματα που έχουν δηλώσει 
και τους έχουν εγκριθεί, πάντοτε μέσα στα πλαίσια του 

επιτρεπόμενου αριθμού, που ορίζουν οι διατάξεις του 
προγράμματος. 

Πάντως και με τους περιορισμούς της περίπτωσης (10. 
8), κατά το κυνήγι πτερωτών θηραμάτων, είναι δυνατή 
και η περιστασιακή θήρευση λαγού και αντιστρόφως. 
Ομοίως κατά το κυνήγι αγριόχοιρου, ζαρκαδιού ή ελαφι¬ 
ού, είναι δυνατή και η περιστασιακή θήρευση λαγού και 
αντιστρόφως, εφόσον όμως κατά το κυνήγι ζαρκαδιού 
και ελαφιού, η θήρευση γίνει με μονόβολα φυσίγγια. 

6.7. Το κυνήγι αρχίζει μία (1) ώρα μετά την ανατολή του 
ηλίου και τελειώνει στις 2. 30 το μεσημέρι. Τις απογευ¬ 
ματινές ώρες γενικά δεν γίνεται κυνήγι. Είναι δυνατόν 
όμως να επιτραπεί το κυνήγι εκτρεφόμενων θηραμάτων 
(φασιανού κλπ) το Σάββατο το απόγευμα έως την 5η μ. 
μ., αλλά χωρίς εμπλουτισμό με νέα θηράματα. Στις πε¬ 
ριπτώσεις που ο χώρος κυνηγίου είναι απομακρυσμένος, 
δύναται ο Επόπτης της ΕΚΠ να ορίσει χρόνο εκκίνησης 
προ της 7ης ώρας πρωινής, το κυνήγι όμως θα αρχίσει, 
οπωσδήποτε, μία ώρα μετά την ανατολή του ηλίου. 
Στην περίπτωση αυτή, μπορεί να καθοριστεί, από τους 
υπεύθυνους της ΕΚΠ, ώρα λήξης του κυνηγίου πριν τις 2. 
30 μμ, για να υπάρχει ο αναγκαίος χρόνος προσέλευσης 
των κυνηγών στο χώρο συγκέντρωσης. Πάντως, μέχρι 
τη στιγμή της έναρξης του κυνηγίου, τα όπλα θα είναι 
λυμένα ή εντός θήκης, άδεια από φυσίγγια. 

6.8. Το κυνήγι, στις περιοχές που υπάρχουν πυρήνες 
απελευθέρωσης πτερωτών θηραμάτων, θα αρχίζει από 
τις πιο απομακρυσμένες από τον πυρήνα θέσεις και 
προς αυτόν, πλησιάζοντάς τον σε ελάχιστη απόσταση, 
που θα καθορίζεται από τα όργανα της ΕΚΠ. 

6.9. Σε περίπτωση που κάποιος κυνηγός χάσει ή αδυ¬ 
νατεί να συγκεντρώσει τα σκυλιά του, μπορεί, με άδεια 
του αρμόδιου δασοφύλακα, να παραμείνει στην ΕΚΠ 
για δύο επί πλέον ώρες, χωρίς να φέρει μαζί του κυ¬ 
νηγετικό όπλο. Αν για την αναζήτηση χρησιμοποιείται 
αυτοκίνητο, τα όπλα, μέσα σ’ αυτό, θα είναι λυμένα και 
μέσα σε θήκη. 

Άρθρο 7ο 

ΛΗΞΗ ΤΟΥ ΚΥΝΗΓΙΟΥ - ΟΙΚΟΝΟΜΙΚΗ ΤΑΚΤΟΠΟΙΗΣΗ 

7.1. Μετά το πέρας του κυνηγίου, ο κυνηγός, προσέρχε¬ 
ται στον καθορισμένο τόπο και δηλώνει τα θηρευθέντα 
θηράματα. Ο δασοφύλακας ή το εντεταλμένο όργανο 
της ΕΚΠ, σφραγίζει τα θηράματα, με ειδική σφραγίδα 
της ΕΚΠ και εισπράττει, από τον κυνηγό, το αντίστοιχο 
τίμημα εκδίδοντας αμέσως απόδειξη πληρωμής. Το αντί¬ 
γραφο της απόδειξης που δίδεται στον κυνηγό, αποτε¬ 
λεί νόμιμο δικαιολογητικό προέλευσης και κατοχής, για 
την περαιτέρω μεταφορά των θηραμάτων. 

Σημειωτέον πως για τα νόμιμα, εντός της ΕΚΠ, θηρευ¬ 
θέντα θηράματα, σύμφωνα με την ισχύουσα νομοθεσία, 
επιτρέπεται ελεύθερα η αγοραπωλησία. 

7.2. Η οικονομική τακτοποίηση γίνεται για κάθε κυνηγό 
χωριστά. Η ομάδα κυνηγών, έχει το δικαίωμα να κατα¬ 
νέμει, μεταξύ των μελών της και μέχρι του ανώτατου 
επιτρεπομένου ορίου, τα θηρευθέντα θηράματα, με ευ¬ 
θύνη του ομαδάρχη της. 

7.3. Όταν η ομάδα αποτελείται από κυνηγούς με δια¬ 
φορετικής κατηγορίας ειδική άδεια κυνηγίου, οι τιμές 
όλων των θηρευθέντων θηραμάτων, καθορίζονται στην 
ανώτατη τιμή που ισχύει, για κάθε είδος θηράματος και 
για τους συγκεκριμένους κυνηγούς-μέλη της ομάδας. 


7.4. Ο κυνηγός που τραυματίζει θήραμα, κατά την από¬ 
λυτη κρίση του οργάνου που τον συνοδεύει και δεν το 
συλλαμβάνει, υποχρεούται στην καταβολή του μισού 
της προβλεπόμενης αξίας του. 

7.5. Για τα μεγάλα τριχωτά θηράματα, οι κυνηγοί που 
επιθυμούν να αποκομίσουν μόνον τα τρόπαια, καταβάλ¬ 
λουν το ήμισυ της αξίας του θηράματος, το δε θήραμα 
παραμένει υπέρ της ΕΚΠ και διατίθεται με πλειστηρι- 
ασμό. 

7.6. Γ ια την διεξαγωγή έρευνας των τροφικών συ¬ 
νηθειών των θηραματικών ειδών εντός της ΕΚΠ είναι 
υποχρεωτική για τους κυνηγούς η αφαίρεση και πα¬ 
ράδοση στα όργανα της ΕΚΠ τμημάτων του πεπτικού 
συστήματος (προλόβου, στομάχου και εντέρων) των 
θηρευθέντων θηραμάτων, σε περίπτωση που ζητηθεί 
από τους υπεύθυνους της ΕΚΠ. 

Αρθρο 8ο 

ΧΡΟΝΙΚΗ ΠΕΡΙΟΔΟΣ ΚΥΝΗΓΙΟΥ 

8.1. Η κυνηγετική περίοδος 2007-2008 της ΕΚΠ Παρ- 
νασσίδας, αρχίζει στις 10 Οκτωβρίου 2007 και τελειώνει 
στις 29 Φεβρουάριου 2008. 

8.2. Αναλυτικά, η περίοδος κυνηγίου, για κάθε είδος 
επιτρεπομένου θηράματος, έχει ως εξής: 


α / 
α 

Είδος Θηράματος 

Έναρξη 

Λήξη 

1 

Φασιανός 

10.10.2007 

29.2.2008 

2 

Ορεινή πέρδικα 

10.10.2007 

30.11.2007 

3 

Πέρδικα Τσούκαρ 

10.10.2007 

29.2.2008 

4 

Ορτύκι 

10.10.2007 

29.2.2008 

5 

Περιστεροειδή 

10.10.2007 

29.2.2008 

6 

Μπεκάτσα 

10.10.2007 

29.2.2008 

7 

Τσίχλα-Κοτσύφι 

10.10.2007 

29.2.2008 

8 

Λαγός 

10.10.2007 

6.1.2008 

9 

Αγριόχοιρος 

10.10.2007 

13.1.2008 

10 

Ζαρκάδι 

10.10.2007 

30.11.2008 

11 

Ελάφι Πλατύκερο 

10.10.2007 

30.11.2008 

12 

Αλεπού 

10.10.2007 

29.2.2008 

13 

Κουνάβι 

10.10.2007 

29.2.2008 


8.3. Το κυνήγι στην ΕΚΠ θα γίνεται κάθε Τετάρτη, Πέ¬ 
μπτη, Παρασκευή, Σάββατο και Κυριακή. Η ΕΚΠ δεν θα 
λειτουργεί τις υπόλοιπες μέρες της εβδομάδας, δηλαδή 
Δευτέρα και Τρίτη για εφησυχασμό των θηραμάτων. 

8.4. Επίσης η ΕΚΠ δεν θα λειτουργήσει όλες τις επί¬ 
σημες αργίες. 

8.5. Όλα τα επιτρεπόμενα θηράματα, τριχωτά και πτε¬ 
ρωτά, θα κυνηγιούνται όλες τις μέρες λειτουργίας της 
ΕΚΠ . Ομως για λόγους εύρυθμης λειτουργίας της ΕΚΠ, 
είναι δυνατόν ο επόπτης να περιορίζει το κυνήγι κάποι¬ 
ου θηράματος σε ορισμένες μόνον ημέρες και τομείς. 

8.6. Τ ις μέρες που το έδαφος καλύπτεται παντελώς με 
χιόνι, δεν γίνεται κυνήγι στην ΕΚΠ. Αν το χιόνι καλύπτει 
μόνο ορισμένους τομείς της ΕΚΠ, το κυνήγι απαγορεύ¬ 
εται στους τομείς αυτούς, σύμφωνα με την απόλυτη 
κρίση του Επόπτη. 

Άρθρο 9ο 

ΕΠΙΤΡΕΠΟΜΕΝΑ ΓΙΑ ΚΥΝΗΓΙ ΘΗΡΑΜΑΤΑ - ΤΙΜΕΣ 

9.1. Κατά την κυνηγετική περίοδο 2007-2008, τα επι¬ 
τρεπόμενα για κυνήγι θηράματα και η τιμή μονάδας, για 
κάθε ένα απ’ αυτά, καθορίζονται όπως στον παρακάτω 
πίνακα: 

α/α 

Είδος Θηράματος 

Τιμή μονάδας σε Ευρώ 

Κυνηγοί 

που 

κατοικούν 
μέσα στην 
ΕΚΠ 

Λοιποί 

Μόνιμοι 

κάτοικοι 

Νομού 

Φωκ ίδαο 

Λοιποί 
Έλληνες & 
Υπήκοοι 
Χωρών Ε Ε 

Λοιποί 

αλλοδα¬ 

ποί 

κυνηγοί 

1 

Φασιανός 

4,63 

5,88 

7,92 

16,30 

2 

Πέρδικα Ορεινή 

4,95 

5,88 

7,32 

14,12 

3 

Πέρδικα Τσούκαρ 

3,52 

4,40 

6,16 

12,36 

4 

Ορτύκι 

1,76 

2,08 

2,36 

3,52 

5 

Περιστεροειδή 

2,04 

2,64 

2,92 

4,17 

6 

Μπεκάτσα 

2,04 

2,92 

3,52 

8,98 

7 

Τσίχλα-Κοτσύφι 

1,16 

1,76 

2,36 

3,52 

8 

Λαγός 

17,61 

20,56 

26,44 

46,99 

9 

Αγριόχοιρος 

102,78 

132,08 

176,11 

293,47 

10 

Ζαρκάδι 

102,78 

132,08 

176,11 

352,18 

11 

Ελάφι Πλατύκερο 

264,12 

352,18 

469,59 

704,36 

12 

Αλεπού 

0,0 

0,0 

0,0 

0,0 

13 

Κουνάβι 

0,0 

0,0 

0,0 

0,0 


Σηυ. Οι παραπάνω τιμές επιβαρύνονται με Φ. Π. Α. 9% 


9.2. Το κυνήγι των ειδών, που δεν αναφέρονται παραπάνω, απαγορεύεται. 

Αρθρο 10ο 

ΑΡΙΘΜΟΣ ΘΗΡΑΜΑΤΩΝ 

10.1. Ο αριθμός των θηραμάτων, κατά είδος και αριθμό, που μπορούν να θηρευτούν στην ΕΚΠ Παρνασσίδας, 
κατά την κυνηγετική περίοδο 2007-2008, καθορίζεται όπως στον παρακάτω πίνακα: 


α/α 

Είδος θηράματος 

Συνολικά 

Ανώτατος 

Αριθμός 

Γ ια κάθε 
μέρα 

Κυνηγίου κατ’ 
άτομο 

Γ ια όλη την 
κυνηγ. 

Περίοδο κατ’ 
άτομο 

Κατά ομάδα για κάθε 
μέρα κυνηγ. 

1 

Φασιανός 

Απεριόρ. * 

Απεριόρ. 

Απεριόρ. 

Απεριόρ. 

2 

Πέρδικα Τσούκαρ 

Απεριόρ. * 

Απεριόρ. 

Απεριόρ. 

Απεριόρ. 

3 

Ορτύκι 

Απεριόρ. * 

Απεριόρ. 

Απεριόρ. 

Απεριόρ. 

4 

Περιστεροειδή 

Απεριόρ. 

Απεριόρ. 

Απεριόρ. 

Απεριόρ. 

5 

Τσίχλα-Κοτσύφι 

Απεριόρ. 

Απεριόρ. 

Απεριόρ. 

Απεριόρ. 

6 

Μπεκάτσα 

Απεριόρ. 

10 

Απεριόρ. 

Όσα τα άτομα χΙΟ 

7 

Λαγός 

70 

1 

5 

Όσα τα άτομα 

8 

Αγριόχοιρος 

90 

1 

2 

2 

9 

Ζαρκάδι 

40 

1 

1 

2 

10 

Ελάφι Πλατύκερο 

0 

1 

1 

1 

11 

Ορεινή πέρδικα 

40 

2 

10 

Όσα τα άτομα χ2 


* Μέχρι εξάντλησης των εκτρεφομένων 


10.2. Κάθε κυνηγός, για να αποφύγει τον κίνδυνο πι¬ 
θανής δίωξης, υποχρεούται να ενημερώνεται από τα 
όργανα της ΕΚΠ, ποια θηράματα απαγορεύεται, κατά 
το χρόνο εκείνο, να κυνηγήσει ή ποιών θηραμάτων ο 
αριθμός συμπληρώθηκε, για την παρούσα κυνηγετική 
περίοδο. 

10.3. Ο ανώτατος αριθμός, κατά είδος, των παραπά¬ 
νω θηραμάτων, δύναται να μεταβληθεί, οποτεδήποτε 
και να αυξομειωθεί στο σύνολό του, σε ποσοστό μέχρι 
30%, ανάλογα με τις δυνατότητες της ΕΚΠ, με από¬ 
φαση του Δασάρχη Αμφισσας, ύστερα από εισήγηση 
του Επόπτη. 

10.4. Κάθε κυνηγός, δικαιούται να κυνηγήσει αγριό¬ 
χοιρο, λαγό, ζαρκάδι και ελάφι, μέχρι δέκα (10) μέρες, 
για καθένα απ’ αυτά τα θηράματα και για όλη την κυ¬ 


νηγετική περίοδο, με τη δυνατότητα αυξομείωσης του 
αριθμού αυτού, από τον Επόπτη, ανάλογα με τον αριθμό 
των θηραμάτων που έχουν ήδη θηρευτεί. Ο περιορισμός 
αυτός των δέκα (10) ημερών, δεν ισχύει για τους ντό¬ 
πιους κυνηγούς, εφ’ όσον δεν υπερβαίνουν τον αριθμό 
θηραμάτων της περίπτωσης (10.1). Για τα υπόλοιπα θη¬ 
ράματα, ο αριθμός των ημερών είναι απεριόριστος. 

10.5. Ο μεμονωμένος κυνηγός, σε κάθε είσοδό του στην 
ΕΚΠ, δεν επιτρέπεται να θηρεύσει κανένα θήραμα, πέραν 
του αριθμού που καθορίζεται στον πιο πάνω πίνακα 10. 
1. Η μη τήρηση αυτής της διάταξης αποτελεί παράβαση 
Θήρας και επισύρει τις ποινές που προβλέπονται στο 
άρθρο (11. 2). 

10.6. Ομάδα κυνηγών λαγού που εκ λάθους (ασυνεν¬ 
νοησίας) θηρεύσει μέχρι και δύο λαγούς περισσότε- 

ρους από τον επιτρεπόμενο αριθμό του πίνακα (10.1), 
θα καταβάλλει γί αυτούς τους επί πλέον λαγούς, το 
διπλάσιο της αξίας που ισχύει για τους επιτρεπόμενους 
(π. χ. ομάδα τριών ντόπιων κυνηγών, που θα κτυπήσουν 
πέντε λαγούς, θα καταβάλλει από 17,61 € για καθέναν 
από τους τρεις πρώτους και από 35,24 € για καθέναν 
από τους υπόλοιπους δύο. 

Αν η ως άνω ομάδα, θηρεύσει περισσότερους από δύο 
επιπλέον λαγούς, αυτό θεωρείται πλέον παράνομη Θήρα 
και επισύρει τις αντίστοιχες ποινές του άρθρου (11. 2). 

10. 7. Ομάδα κυνηγών αγριόχοιρου, ζαρκαδιού ή πλατύ- 
κερου ελαφιού, σύμφωνα με τον πίνακα (10.1), επιτρέπε¬ 
ται να θηρεύσει, σε κάθε ημερήσια έξοδο, μέχρι δύο (2) 
αγριόχοιρους ή μέχρι δύο (2) ζαρκάδια ή ένα (1) ελάφι 
ή μέχρι έναν (1) αγριόχοιρο και ένα (1) ζαρκάδι ή έναν 
(1) αγριόχοιρο και ένα (1) ελάφι κ.λ.π., δηλαδή πάντοτε 
μέχρι δύο (2) συνολικά θηράματα. 

Αν η ως άνω ομάδα θηρεύσει μέχρι δύο (2) από τα 
παραπάνω θηράματα, περισσότερα από τα επιτρεπό¬ 
μενα, αυτό μπορεί να θεωρηθεί ως λάθος και η ομάδα 
απλά θα καταβάλλει γί αυτά τα επιπλέον θηράματα, το 
διπλάσιο της αξίας, που ισχύει για τα επιτρεπόμενα. Αν 
όμως η ως άνω ομάδα, σε μία ημερήσια έξοδο, θηρεύσει 
περισσότερα από αυτά τα δύο επιπλέον θηράματα, η 
πράξη αυτή θεωρείται παράνομη Θήρα και επισύρει τις 
αντίστοιχες ποινές του άρθρου (11. 2) 

10. 8. Σύμφωνα με την παράγραφο (6. 6), είναι δυνατή 
και η θήρευση θηράματος που δεν δηλώθηκε. Σ’ αυτή 
την περίπτωση, είναι δυνατή η θήρευση ενός (1) λαγού 
ή αγριόχοιρου, ζαρκαδιού ή ελαφιού, που δεν έχει δη¬ 
λωθεί για κυνήγι στην ειδική άδεια, αλλά με καταβολή, 
επιπλέον του κανονικού τιμήματος, χρηματικού ποσού, 
ως εξής: 

-Για λαγό, 4,59 € ή 5€ μαζί με το Φ. Π. Α. 

-Για αγριόχοιρο, ζαρκάδι ή ελάφι 30,27 € ή 33€ μαζί 
με το Φ. Π. Α. 

Αν όμως θηρευτούν περισσότερα του ενός (1), μη δη- 
λωθέντα θηράματα, τότε η πράξη αυτή θεωρείται πα¬ 
ράνομη Θήρα και επισύρει για τον μεμονωμένο κυνηγό 
ή για την ομάδα, τις αντίστοιχες ποινές του άρθρου 
(11 2 ). 

10. 9. Το κυνήγι της αλεπούς και του κουναβιού, επι¬ 
τρέπεται ελεύθερα σε οποιοδήποτε αριθμό και η, τυχόν 
επιθυμούμενη, αποκόμισή τους από την ΕΚΠ γίνεται 
χωρίς καμία επιβάρυνση των κυνηγών. 

Αρθρο 11ο 

ΕΙΔΙΚΕΣ ΔΙΕΥΚΟΛΥΝΣΕΙΣ ΝΤΟΠΙΩΝ ΚΥΝΗΓΩΝ 

11.1. Γ ια επί πλέον διευκόλυνση των ντόπιων κυνηγών, 
καθορίζονται τρεις περιοχές (I, II, III), εντός των οποίων 
το Κυνήγι επιτρέπεται μόνο για τους «ντόπιους» κυνη¬ 
γούς, δηλαδή μόνο για όσους εφοδιάζονται με Ειδική 
Αδεια λευκού χρώματος (λευκή κάρτα εισόδου στην 
Ε.Κ.Π.). Οι τρεις αυτές περιοχές είναι οι παρακάτω: 

I. Περιοχή Αθαν. Διάκου - Μουσουνίτσας 

Περιλαμβάνεται ο Τομέας Α5, που ορίζεται προς Βορ¬ 
ρά από το ρέμα «Καναββόρεμμα», Νότια από το ρέμμα 
«Πλατανόρεμμα», Ανατολικά από τμήμα του δρόμου Κα- 
στριώτισσα-Αθαν. Διάκος-Μουσουνίτσα -Κονιάκος και 
Δυτικά από τον χωματόδρομο που διέρχεται από τα 
ορειβατικά καταφύγια προς «Μετερίζια»- Δάφνο. 

11. Περιοχή Μαυρολιθαρίου-Καστριώτισσας 

Περιλαμβάνεται ολόκληρος ο Τομέας Β4 και ένα τμήμα 

του Τομέα Β7 ανατολικότερα αυτού. Η όλη ως άνω πε¬ 


ριοχή ορίζεται Δυτικά από το χωματόδρομο «Κολαντρί- 
τσα»-«Καναλάκι»-«Τσουράκα», Βόρεια από χωματόδρομο 
και νοητή γραμμή στις Θέσεις «Τσουράκα»-«Καλογήρου 
Σταλός»-«Τρία Αλώνια»-«Βελχάκια»- Διρέμματα», Νότια 
από τον Κεντρικό δρόμο «Κολαντρίτσα»-«Καστριώτισ- 
σα»-«Μαυρολιθάρι», μέχρι τη θέση «Κρέτση». Ανατολι¬ 
κά που περιλαμβάνεται και το επιπλέον του τομέα Β4 
τμήμα, το όριο έχει ως εξής: Από τον ασφαλτόδρομο 
Μαυρολιθάρι-Πυρά στη θέση «Κρέτση» ακολουθεί τον 
χωματόδρομο προς «Σμάΐλη». Στη θέση Αρέντες, όπου 
ποτίστρα, αφήνει το χωματόδρομο, κατευθύνεται Βό¬ 
ρεια, περνάει πάλι τον ίδιο χωματόδρομο και κατέρχεται 
αβαθές ρέμα έως τη θέση «Διρέμματα». 

III. Περιοχή Στρώμης-Πανουργιά-Πυράς 

Περιλαμβάνεται ολόκληρος ο Τομέας Β9 και επιπλέον 
ένα τμήμα του Τομέα Γ2, νότια του προηγούμενου. Ο 
Τομέας Β9 ορίζεται από τα τμήματα των ασφαλτοδρό¬ 
μων Βρύζες-Πυρά και Βρύζες-Στρώμη και από το ρέμμα 
«Ρινιόρεμμα». Το επιπλέον νότιο τμήμα περιλαμβάνεται 
μεταξύ του ασφαλτοδρόμου Βρύζες-Πανουργιάς, του 
χωματόδρομου «Πανουργιάς-Λατσινιές» όπου συναντάει 
τον ασφαλτόδρομο και φυσικά το αντίστοιχο τμήμα του 
ασφαλτοδρόμου από «Λατσινιές έως Βρύζες». 

11. 2. Η είσοδος για κυνήγι, σ’ αυτές τις τρεις περιοχές, 
γίνεται χωρίς οι κυνηγοί να υποχρεούνται να ειδοποι¬ 
ούν προηγουμένως τη διοίκηση της Ε.Κ.Π. και χωρίς να 
συνοδεύονται από υπάλληλο φύλακα της Ε.Κ.Π. 

11.3. Για τα Θηράματα που θα θηρεύονται εντός των 
τριών καθορισθεισών περιοχών, δεν θα καταβάλλεται 
τίμημα. Όμως η έκδοση μηδενικού τιμολογίου το οποίο 
θα εκδίδεται από τον υπεύθυνο του πλησιέστερου στε¬ 
κιού είναι υποχρεωτική, τόσο για τη διασφάλιση του 
κυνηγού ως προς τη νομιμότητα κτήσης των θηρευ- 
μένων θηραμάτωνκαι και τη μεταφορά τους, όσο και 
για στατιστικούς λόγους διαχείρισης του θηραματικού 
κεφαλαίου. 

11.4 Οι ως άνω καθορισθείσες τρεις περιοχές, εξακο¬ 
λουθούν σε κάθε περίπτωση να αποτελούν τμήματα 
της Ε.Κ.Π. και επομένως, το Κυνήγι σ’ αυτές, γίνεται 
με τους ίδιους όρους που γίνεται και στην υπόλοιπη 
Ε.Κ.Π., με εξαίρεση τα διαλαμβανόμενα στις παραπάνω 
παραγράφους 11.2. και 11.3. Δηλαδή: 

Οι κυνηγοί εφοδιάζονται με λευκή κάρτα εισόδου. 

Το κυνήγι επιτρέπεται μόνον τις ημέρες και τις ώρες 
που επιτρέπεται και στην υπόλοιπη Ε.Κ.Π. 

Το είδος των θηραμάτων, ο αριθμός των δυναμένων 
να θηρευτούν και η χρονική περίοδος κυνηγίου, για 
κάθε θήραμα, είναι όπως ακριβώς περιγράφεται στους 
πίνακες 8. 2 και 10.1 του ετήσιου Προγράμματος Θήρας 
της Ε.Κ.Π., χωρίς τις εξαιρέσεις και τα πρόστιμα των 
άρθρων 10.6,10.7 και 10.8. 

11.5. Οι απαγορεύσεις, οι παραβάσεις και οι ποινές, 
είναι οι ίδιες με αυτές που αναφέρονται στο παρόν 
Πρόγραμμα της Ε.Κ.Π. 

11.6. Τυχόν απαγόρευση της Θήρας για κάποιο ή κά¬ 
ποια θηράματα στην Ε.Κ.Π., ισχύει και για τις τρεις ως 
άνω περιοχές. 

11.7 Οι κυνηγοί που θηρεύουν εντός των περιοχών αυ¬ 
τών, είναι υποχρεωμένοι να δέχονται τόσο τον έλεγχο 
των οργάνων της υπηρεσίας οποτεδήποτε, όπως όλοι 
οι άλλοι κυνηγοί, όπως και να τηρούν τις γενικές περί 
Θήρας διατάξεις. 

11.8. Τα θηράματα που θα θηρεύονται σ’ αυτές τις 
περιοχές, όπως προαναφέρθηκε, δεν Θα πληρώνονται. 
Όμως, για λόγους στατιστικούς, πρέπει να δηλώνονται 
στα όργανα της Ε.Κ.Π. , το συντομότερο και με τον 
πλέον πρόσφορο τρόπο. 

11.9. Απαγορεύεται η έξοδος των κυνηγών οι οποίοι 
κυνηγούν με τις προϋπόθεσης των παρ. 11.1. έως 11.8. , 
από τις αναφερόμενες στην παρ. 11.1. περιοχές, έστω και 
αν τα σκυλιά τους έχουν εισέλθει σε διπλανή περιοχή. 
Αυτό επιβάλλεται αφ’ ενός για λόγους διαχείρισης του 
κυνηγίου και αφ’ ετέρου για την αποφυγή τυχόν ατυ¬ 
χήματος. Σε περίπτωση που χαθούν σκυλιά, τα οποία 
απομακρύνθηκαν από τη συγκεκριμένη περιοχή, η ανα¬ 
ζήτηση θα γίνεται μετά από ενημέρωση των οργάνων 
της Ε.Κ.Π. και από κυνηγούς που δεν θα φέρουν μαζί 
τους όπλο. 


Αρθρο 12ο 

ΕΚΓΥΜΝΑΣΗ ΚΥΝΗΓΕΤΙΚΩΝ ΣΚΥΛΩΝ 

12.1. Για να αποκτήσει κάποιος κυνηγός ή κυναγωγός 
δικαίωμα εκγύμνασης στην Ε.Κ.Π. απαιτείται: 

12.1.1. Να εφοδιαστεί (από το Δασαρχείο Άμφισσας) με 
ειδική άδεια εκγύμνασης, η έκδοση της οποίας γίνεται 
με την ίδια διαδικασία που ισχύει για την έκδοση της 
Ειδικής Αδειας Θήρας. Ομοίως με την ίδια διαδικασία 
γίνεται και ο καθορισμός των ημερών εκπαίδευσης. Αυτή 
εκδίδεται για τρεις (3) ημέρες εισόδου, συνολικά και για 
τον κυνηγό και για το σκυλί ή τα σκυλιά. 

12.1.2. Γ ια κάθε κυνηγό ή κυναγωγό το τίμημα καθο¬ 
ρίζεται ως εξής: 


α/α 

Κατηγορία Κυνηγών 

Τιμή Άδειας σε ΕΥΡΩ 

Για απεριόριστες εισόδους 

Για τρεις (3) εισόδους 

Κυνηγός ή 
Κυναγωγός 

Κάθε εκπαι¬ 
δευόμενο σκυλί 

Κυνηγός ή 
Κυναγωγός 

Κάθε εκπαιδευ¬ 
όμενο σκυλί 

1 

Κάτοικοι Δ. Δ. 
της Ε. Κ. Π 

12,00 

6,00 

6,07 

3,04 

2 

Λοιποί Κάτοικοι 

Ν. Φωκίδας 

Δεν εκδίδεται 

Δεν εκδίδεται 

9,07 

4,53 

3 

Λοιποί'Ελληνες 

και υπήκοοι χωρών Ε. Ε 

Δεν εκδίδεται 

Δεν εκδίδεται 

13,60 

6,80 

4 

Λοιποί αλλοδαποί 

Δεν εκδίδεται 

Δεν εκδίδεται 

84,70 

42,36 


Όπως φαίνεται στον παραπάνω πίνακα, για τους κυ¬ 
νηγούς της κατηγορίας (1) (Κάτοικοι των Δ.Δ. της Ε.Κ.Π) 
δίδεται η δυνατότητα, εφόσον το επιθυμούν, να εκδώ- 
σουν άδεια απεριορίστων εισόδων με τίμημα 12,00 Ευρώ. 
Στην κατηγορία αυτή για κάθε σκυλί που θα δηλωθεί 
για εκπαίδευση το τίμημα είναι 6,00 Ευρώ. 

12.1.3. Οι κυνηγοί της κατηγορίας (1) του παραπάνω 
πίνακα έχουν τη δυνατότητα να εκπαιδεύουν τα σκυλιά 
τους στους τομείς που περιγράφονται στην παρ. 11. 1. 
ελεύθερα, χωρίς δηλαδή την ανάγκη καθορισμού ημέρας 
εκπαιδεύσεως. Οι ως άνω πρέπει να είναι εφοδιασμένοι 
με άδεια απεριορίστων εισόδων και για εκπαίδευση ενός 
σκυλιού τουλάχιστον. 

12.1.4. Οι κυνηγοί ή κυναγωγοί που επιθυμούν να εκ¬ 
γυμνάσουν τα σκυλιά τους με εκτρεφόμενα θηράματα 
(Φασιανό - Πέρδικα Τσουκαρ - ορτύκι) και εφόσον δια¬ 
τίθενται από την Ε.Κ.Π. θα καταβάλουν για αυτά τίμημα 
ίσο με αυτό που προβλέπεται από το παρόν Ετήσιο 
Πρόγραμμα Θήρας της Ε.Κ.Π. 

12.2. Ο επιτρεπόμενος αριθμός των κυνηγών ή κυνα- 
γωγών για κάθε χώρο εκγύμνασης θα καθορίζεται από 
τον Επόπτη με το ημερήσιο Πρόγραμμα Θήρας. 

12.3. Η εκγύμναση σκυλιών διεξάγεται από 1 έως 31 
Μαρτίου 2008. 

12.4. Καθορίζονται χώροι εκγύμνασης όπως παρακάτω: 

12.4.1. Για πτερωτά θηράματα (Φασιανός, Πέρδικα 

Τσούκαρ, Ορτύκι) και για θηλαστικά (Λαγός - Αγριό¬ 
χοιρος) καθορίζονται οι τομείς Β8 και Β12. Οι επιμέρους 
περιοχές εκπαίδευσης για κάθε θήραμα εντός των δύο 
συγκεκριμένων τομέων καθορίζεται από τον Επόπτη 
της Ε.Κ.Π. 


12.4.2. Ιδιαίτερα για τους κατοίκους των Δ.Δ. τα οποία 
περιλαμβάνονται εντός της Ε.Κ.Π. και μόνον για αυτούς, 
καθορίζονται ως χώροι εκγύμνασης και οι καθορισμένες 
στην παρ. 11.1. της παρούσας περιοχές. 

12.5. Η εκγύμναση θα επιτρέπεται κατά τις ημέρες 
Τετάρτη, Πέμπτη, Παρασκευή, Σάββατο και Κυριακή, 
εφόσον υπάρχει η δυνατότητα διάθεσης προσωπικού 
και μέσων και επάρκεια εκτρεφόμενων πτηνών. 

12.6. Η εκπαίδευση δεν θα διεξάγεται κατά τις επίση¬ 
μες αργίες. 

12.7. Ο κάθε κυνηγός ή κυναγωγός εισέρχεται χωρίς 
όπλο στο χώρο εκγύμνασης και φέρει μαζί του μέχρι 
δύο (2) κυνηγετικά σκυλιά. Στους χώρους εκγύμνασης 
για αγριόχοιρους η ομάδα των κυνηγών ή κυναγωγών 
αποτελείται από 6-10 άτομα και δύναται να φέρει μέχρι 
5 κυνηγετικά σκυλιά. 

12.8. Οι ιδιοκτήτες των κυνηγετικών σκυλιών που εισέρ¬ 
χονται στους χώρους εκγύμνασης της Ε.Κ.Π. πρέπει να 
είναι εφοδιασμένοι, με το βιβλιάριο υγείας του σκύλου, 
όπως προβλέπεται από το άρθρο 2 του ν. 3170/2003 
Περί «Ζώων συντροφιάς, αδέσποτα ζώα και άλλες διατά¬ 
ξεις». 

Αρθρο 13ο 

ΑΓΩΝΕΣ ΚΥΝΗΓΕΤΙΚΩΝ ΙΚΑΝΟΤΗΤΩΝ (Α.Κ.Ι.) 

ΣΚΥΛΩΝ ΔΕΙΚΤΩΝ 

Επιτρέπεται η διεξαγωγή Αγώνων Κυνηγετικών Ικανο¬ 
τήτων (ΑΚΙ) σκύλων δεικτών, εντός της Ε.Κ.Π. Παρνασσί- 
δας, με τους παρακάτω όρους και προϋποθέσεις: 





ΦΕΚ 1946 

13.1. Διοργανωτές των Α.Κ.Ι. σκύλων δεικτών μπορούν 
να είναι μόνο εθνικοί όμιλοι φυλών ή κυνοφιλικοί όμι¬ 
λοι τοπικού χαρακτήρα που έχουν αναγνωριστεί ως 
σωματεία από τα αντίστοιχα Πρωτοδικεία της χώρας 
και τελούν υπό την αιγίδα (είναι μέλη) του Κυνολογικού 
Ομίλου Ελλάδος(Κ. Ο. Ε.) 

Οι Α.Κ.Ι. σκύλων δεικτών διεξάγονται σε περιοχές οι 
οποίες καθορίζονται από τον Επόπτη της Ε.Κ.Π. 

13.2. Οι Α.Κ.Ι. σκύλων δεικτών διεξάγονται κατά την 
διάρκεια της κυνηγετικής περιόδου της Ε.Κ.Π. , και 
εφόσον δεν επηρεάζεται η διεξαγωγή του κυνηγίου σ' 
αυτήν. 

13.3. Α.Κ.Ι. σκύλων δεικτών διεξάγονται για τα παρα¬ 
κάτω είδη: 

α. Εκτρεφόμενα θηράματα (Φασιανός - Πέρδικα Τσού- 
καρ, Ορτύκι) 

β. Πεδινή Πέρδικα (εάν διατίθεται) 

γ. Μπεκάτσα 

13.4. Επιτρέπεται η απελευθέρωση εκτρεφόμενου θηρά¬ 
ματος (Φασιανός, Πέρδικα Τσούκαρ, Ορτύκι) στους κα¬ 
θορισμένους χώρους από το ετήσιο πρόγραμμα Θήρας 
της Ε.Κ.Π. Τα εκτρεφόμενα θηράματα ή διατίθενται από 
την ΕΚΠ, εφόσον έχει την δυνατότητα, με τίμημα ίδιο με 
αυτό που καθορίζεται στο ετήσιο πρόγραμμα Θήρας, ή 
τα προμηθεύονται οι διοργανωτές Κυνοφιλικοί Ομιλοι 
από άλλα κρατικά εκτροφεία ή από νομίμως λειτουρ- 
γούντα ιδιωτικά εκτροφεία θηραμάτων. 

13.5. Τα διαγωνιζόμενα σκυλιά πρέπει να πληρούν τους 
όρους της παρ. 5.7. της παρούσας απόφασης. 

13.6. Τα αιτήματα των Κυνοφιλικών οργανώσεων θα 
υποβάλλονται εγγράφως στο Δασαρχείο Άμφισσας, 
τουλάχιστον ένα μήνα πριν την αιτούμενη ημερομη¬ 
νία διεξαγωγής του αγώνα και ο επόπτης της ΕΚΠ θα 
πρέπει να απαντήσει, θετικά ή αρνητικά, στο αίτημα, 
εντός 10 ημερών. 

13.7. Εντός του καθορισμένου χώρου διεξαγωγής των 
αγώνων επιτρέπεται να εισέρχονται μόνο οι κριτές και 
οι κυναγωγοί που θα συνοδεύουν τα διαγωνιζόμενα 
σκυλιά. Οι κυναγωγοί μπορούν να φέρουν μόνο πιστόλια 
αφέσεως αγώνων, που έχουν κατασκευαστεί ειδικά για 
να χρησιμοποιηθούν για τον έλεγχο της κροτοφοβίας 
των διαγωνιζομένων σκύλων δεικτών. 

13.8. Δικαίωμα παρακολούθησης των Α.Κ.Ι. σκύλων 
δεικτών έχουν και μέχρι πέντε (5) εκπρόσωποι του 
τοπικού Κυνηγετικού Συλλόγου χωρίς την καταβολή 
τιμήματος. 

13.9. Το τίμημα για τους συμμετέχοντες κυναγωγούς 
ορίζεται σε 10,00 Ευρώ και για το κάθε διαγωνιζόμενο 
σκυλί σε 5,00 ευρώ. 

13.10. Η διεξαγωγή των Α.Κ.Ι. σκύλων δεικτών πραγματο¬ 
ποιείται παρουσία οργάνων της Ε.Κ.Π., που εποπτεύουν 
την όλη διαδικασία. 

13.11. Ως χώροι διεξαγωγής των Α.Κ.Ι. σκύλων δεικτών, 
καθορίζονται όλοι οι τομείς της ΕΚΠ, πλην των Α1, Β1, 
Δ4 και Δ5. 

13.12. Κάθε άλλη αναγκαία λεπτομέρεια, που απαιτείται 
για την ομαλή διεξαγωγή αυτής της δραστηριότητας, 
καθορίζεται από τον Επόπτη της Ε.Κ.Π. 

3.13. Δύο μήνες μετά την τέλεση των Α.Κ.Ι., οι διοργα¬ 
νωτές υποχρεούνται να υποβάλλουν στην δασική αρχή 
της Ε.Κ.Π. έκθεση με τα αποτελέσματα των πληθυσμια- 
κών μετρήσεων των ειδών της άγριας πανίδας. Σε περί¬ 


πτωση μη τήρησης της ανωτέρω υποχρέωσης, δεν θα 
ικανοποιείται νέο αίτημα του διοργανωτή. 

3.14. Κάθε δαπάνη, σχετική με την οργάνωση και την 
διεξαγωγή των αγώνων, βαρύνει αποκλειστικά και μόνο 
τους διοργανωτές. 

Άρθρο 14ο 

ΠΑΡΑΒΑΣΕΙΣ ΚΑΤΑ ΤΟ ΚΥΝΗΓΙ - ΠΟΙΝΕΣ 

14.1. Κυνηγοί που δεν εφαρμόζουν το πρόγραμμα κυνη¬ 
γίου της ΕΚΠ Παρνασσίδας και δεν συμμορφώνονται με 
τις εντολές και τις υποδείξεις των οργάνων της, θα στε¬ 
ρούνται του κυνηγίου, μέχρι δέκα (10) κυνηγετικές μέρες, 
μετά από πρόταση του Επόπτη της ΕΚΠ και απόφαση 
του Δασάρχη Άμφισσας. Σε περίπτωση υποτροπής, θα 
κατάσχονται οι άδειες κυνηγίου (Κοινή και Ειδική) και το 
κυνηγετικό όπλο και, οι κυνηγοί, θα διώκονται ποινικά 
για παράβαση της ρυθμιστικής διάταξης κυνηγίου, κατά 
το άρθρ. 287 παρ. 18 του ν. δ. 86/1969. 

14.2. Εάν από κυνηγό ή ομάδα κυνηγών, φονευθεί θήρα¬ 
μα του οποίου το κυνήγι απαγορεύεται, κατά το χρόνο 
εκείνο, η πράξη αυτή θεωρείται παράνομη Θήρα. Οι 
διενεργούντες παράνομη Θήρα της περίπτωσης αυτής 
καθώς και των περιπτώσεων (10.5), (10.6), (10.7) και (10.8), 
θα διώκονται ποινικά, με τις διατάξεις περί Θήρας και 
για παράβαση ρυθμιστικής διάταξης κυνηγίου (άρθρ. 287 
παρ. 18 ν. δ., 86/1969), τα θηράματα και μέσα κυνηγίου 
θα κατάσχονται και, πέραν των άλλων επιπτώσεων, θα 
στερούνται της ειδικής άδειας κυνηγίου για την τρέ¬ 
χουσα κυνηγετική περίοδο. Τα κατασχεμένα θηράματα 
θα εκποιούνται, οι δε παραβάτες θα αποκλείονται της 
δημοπρασίας. 

14.3. Σε περίπτωση που από κυνηγό, θανατωθεί θή¬ 
ραμα του οποίου ο αριθμός συμπληρώθηκε για την 
παρούσα κυνηγετική περίοδο, το θήραμα κατάσχεται 
και εκποιείται επί τόπου ή εκτός της ΕΚΠ, ο κυνηγός δε, 
στερείται της ειδικής άδειας κυνηγίου για την τρέχουσα 
κυνηγετική περίοδο. 

14.4. Σε περίπτωση που κυνηγός, θανατώσει θήραμα 
και το αποκρύψει, το θήραμα κατάσχεται και εκποιεί¬ 
ται επί τόπου ή εκτός της ΕΚΠ, ο κυνηγός δε, διώκεται 
ποινικά και στερείται της ειδικής άδειας κυνηγίου για 
την τρέχουσα κυνηγετική περίοδο. 

14.5. Σε περίπτωση που κυνηγός, σε κυνήγι ζαρκα¬ 
διού ή ελαφιού, χρησιμοποιήσει εννεάβολα φυσίγγια 
(σφαιρίδια) ή οποιαδήποτε άλλα φυσίγγια, πλην των 
μονόβολων (βλημάτων), το τυχόν θηρευθέν θήραμα 
κατάσχεται και εκποιείται επί τόπου ή εκτός της ΕΚΠ, 
ολόκληρη η ομάδα στερείται του κυνηγίου στην ΕΚΠ 
επί πέντε (5) συνεχείς μέρες και, ο παραβάτης κυνηγός, 
στερείται της ειδικής άδειας κυνηγίου, για την τρέχουσα 
κυνηγετική περίοδο. 

14.6. Κυνηγός που πυροβολεί θηράματα, από από¬ 
σταση μεγαλύτερη των 40 μέτρων (πλην των χονδρών 
θηραμάτων), πέραν των ποινικών του ευθυνών, απομα¬ 
κρύνεται άμεσα από την ΕΚΠ. 

14.7. Σε περίπτωση που κυνηγός, θηρεύσει περισσό¬ 
τερα των επιτρεπομένων, για κάθε ημέρα κυνηγίου, θη¬ 
ράματα, εφαρμόζονται τα προβλεπόμενα από τα άρθρα 
(10. 5), (10. 6), (10. 7) και (11. 2). 

14.8. Κυνηγοί, που έχουν απομακρυνθεί από την ομάδα 
τους, απομακρύνονται από την ΕΚΠ και στερούνται του 
κυνηγίου, χωρίς καμία άλλη διατύπωση ή αποζημίωση. 

Άρθρο 15ο 
ΤΕΛΙΚΕΣ ΔΙΑΤΑΞΕΙΣ 

15.1. Με απόφαση του Διευθυντή Δασών Ν. Φωκίδας, 
ύστερα από εισήγηση του Επόπτη της ΕΚΠ και σύμφωνη 
γνώμη του Δασάρχη Αμφισσας, είναι δυνατόν: 

α. να τροποποιηθεί το παρόν πρόγραμμα κυνηγίου 
κατά χώρο, 

β. να παραταθεί κατά χρόνο, μέχρι ένα μήνα 

γ. να διακοπεί το κυνήγι στην ΕΚΠ, για το υπόλοιπο 
της κυνηγετικής περιόδου 

Επίσης, με απόφαση του Δασάρχη Άμφισσας, είναι 
δυνατόν να διακοπεί το κυνήγι προσωρινά, λόγω χιονο- 
κάλυψης ή άλλης αιτίας, ή να λήξει το κυνήγι για κάποιο 
θήραμα, του οποίου ο αριθμός, σύμφωνα με τον πίνακα 
(10.1), συμπληρώθηκε. Επίσης να μην πραγματοποιείται 
κάποιες ημέρες δια λόγους αναγόμενους στις λειτουρ¬ 
γικές δυνατότητες της Υπηρεσίας. 

15.2. Αν, για οποιονδήποτε λόγο, απαγορευτεί το κυ¬ 
νήγι στην ΕΚΠ και υπάρχει κυνηγός με ειδική άδεια και 
καθορισμένες ημέρες κυνηγίου που, λόγω της απαγό¬ 
ρευσης, δεν έχει το χρόνο για να κυνηγήσει, έστω και 
μία φορά, η Υπηρεσία υποχρεούται να του επιστρέφει 
το χρηματικό ποσό που κατέβαλε, για την έκδοση της 
ειδικής άδειας. 

15.3. Τα όργανα της ΕΚΠ θα φροντίζουν τα μέγιστα 
για τη σωστή ενημέρωση και τη λήψη των αναγκαίων, 


κατά τη γνώμη τους, μέτρων για την ασφάλεια των 
Κυνηγών. Η ασφάλεια όμως αυτή, δεν παύει να είναι 
ευθύνη των ίδιων των κυνηγών και, για το λόγο αυτό, 
θα πρέπει να δίνεται ιδιαίτερη προσοχή στο χειρισμό 
των όπλων, στο ασφαλές βάδισμα στις ορεινές περιοχές 
και στην ασφαλή αναγνώριση του θηράματος που θα 
πυροβολήσουν.Έτσι, θα αποφευχθούν τα οποιαδήποτε 
ατυχήματα, που μπορούν να μετατρέψουν ένα δημοφι¬ 
λές σπορ, σε αιτία τραγωδίας. 

15.4. Επισκέπτες της ΕΚΠ δεν καταβάλλουν τέλη ει¬ 
σόδου, οφείλουν όμως να προστατεύουν τα θηράμα¬ 
τα και να μην διαταράσσουν την ησυχία τους. Ακόμη, 
πρέπει να προσέχουν για την ασφάλειά τους και την 
πρόληψη ατυχήματος, πράγμα που αποτελεί φροντίδα 
και ευθύνη τους. 

15.5. Για θέματα που δεν ρυθμίζονται με το παρόν 
πρόγραμμα, το οποίο υπέχει θέση ρυθμιστικής διάταξης 
κυνηγίου, ισχύουν οι γενικές “περί Θήρας” διατάξεις.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 21 Σεπτεμβρίου 2007 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΚΩΝ/ΝΟΣ Β. ΚΑΛΥΒΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοηι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίσπιβΐ: ΗΗρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 ΤΗΛ. 210 52 79 000 ΡΑΧ 21 0 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν· 8ί. ογ - Ε-ιτίίίΙ: ννοί)ίτΐ35ΐ6Γ. 8ί@θί, ογ 












